**ΕΡΓΑΣΙΑ ΓΚΟΜ 2 -ΑΠΑΝΤΗΣΕΙΣ**

**Θέμα #27292 - Θέμα 4ο**

1 Η Γεωργία αναρωτιέται γιατί το τριχωτό της κεφαλής της παρουσιάζει αρκετή λιπαρότητα.

Η κομμώτριά της, της εξήγησε ότι στο τριχωτό της κεφαλής υπάρχουν πολλοί

σμηγματογόνοι αδένες οι οποίοι παράγουν λιπαρές ουσίες.

α) Εκτός από το τριχωτό της κεφαλής και την περινεογεννητικη περιοχή σε ποια άλλα μέρη

του σώματος βρίσκονται πολλοί σμηγματογόνοι αδένες; (μονάδες 8)

β) Σε ποια μέρη του σώματος δεν υπάρχουν καθόλου σμηγματογόνοι αδένες; (μονάδες 6)

 γ) Πού εκβάλλει o εκφορητικός πόρος των σμηγματογόνων αδένων; (μονάδες 6)

 δ) Από ποιες ορμόνες ελέγχεται η λειτουργία των σμηγματογόνων αδένων; (μονάδες 5)

Μονάδες 25

 **Ενδεικτική απάντηση**

α) Εκτός από το τριχωτό της κεφαλής και την περινεογεννητικη περιοχή, πολλοί

σμηγματογόνοι αδένες βρίσκονται στο πρόσωπο (ιδίως στο μέτωπο και στο πηγούνι), στο

άνω μισό του θώρακα, στη ράχη και στους ώμους.

 β) Δεν υπάρχουν καθόλου σμηγματογόνοι αδένες στα πέλματα και στις παλάμες.

γ) O εκφορητικός πόρος των σμηγματογόνων αδένων εκβάλλει στο θύλακα της τρίχας.

 δ) Η λειτουργία των σμηγματογόνων αδένων ελέγχεται από τα ανδρoγόνα

#### Θέμα #27291- Θέμα 4ο

**2**  Η γιαγιά της Δήμητρας είναι 65 χρονών, έχει γκρίζα μαλλιά και ρυτίδες στο

πρόσωπό της.

α) Να εντοπίσετε που οφείλεται η εμφάνιση των ρυτίδων. (μονάδες 8)

 β) Να προσδιορίσετε τις αλλαγές που συμβαίνουν στις τρίχες των γκρίζων μαλλιών.

(μονάδες 8)

 γ) Να προσδιορίσετε τις αλλαγές που συμβαίνουν στην πυκνότητα των μαλλιών με την

πάροδο της ηλικίας. (μονάδες 9) Μονάδες 25

 **Ενδεικτική απάντηση**

α) H εμφάνιση των ρυτίδων οφείλεται στην καταστροφή του κολλαγόνου.

 β) Οι αλλαγές που συμβαίνουν στις τρίχες των γκρίζων μαλλιών είναι η ελάττωση του

αριθμού των μελανοσωμάτων και η αντικατάσταση τους από φυσαλίδες αέρα μεταξύ των

στιβάδων.

 γ) Με την πάροδο της ηλικίας μειώνεται ο αριθμός των τριχών και επομένως η πυκνότητα

των μαλλιών.

####  Θέμα #27289- Θέμα 4ο

#### 3 Το φυσικό χρώμα μαλλιών της Χριστίνας είναι ξανθό ενώ ο αδελφός της, ο Παναγιώτης, έχει κόκκινο χρώμα μαλλιών.

#### α) Το χρώμα των μαλλιών της Χριστίνας και του Παναγιώτη εξαρτάται μόνο από τον τύπο των μελανοσωμάτων που βρίσκονται στη φλοιώδη μοίρα του στελέχους της τρίχας; (μονάδες 5). Δικαιολογήστε την απάντησή σας. (μονάδες 5)

#### β) Τι είδους μελανοσώματα περιέχουν τα μαλλιά της Χριστίνας; (μονάδες 10)

#### γ) Τι είδους μελανοσώματα περιέχουν τα μαλλιά του Παναγιώτη; (μονάδες 5) Μονάδες 25

 **Ενδεικτική απάντηση**

#### α) Το χρώμα των μαλλιών της Χριστίνας και του Παναγιώτη δεν εξαρτάται μόνο από τον τύπο των μελανοσωμάτων που βρίσκονται στη φλοιώδη μοίρα του στελέχους της τρίχας. Εξαρτάται και από τον αριθμό των μελανοσωμάτων.

####  β) Στα μαλλιά της Χριστίνας τα μελανοσώματα περιέχουν φαιομελανίνη και ευμελανίνη.

#### γ) Στα μαλλιά του Παναγιώτη τα μελανοσώματα περιέχουν ερυθρομελανίνη.

#### Θέμα #24926- Θέμα 2ο

#### 4.( 2.1) Η κλινική εικόνα της φθειρίασης του τριχωτού της κεφαλής είναι χαρακτηριστική.

#### α) Περιγράψτε ποια είναι τα κλινικά της στοιχεία. (μονάδες 8)

####  β) Τα παράσιτα ζουν εις βάρος άλλων οργανισμών. Αποδείξτε ότι οι ψείρες είναι παράσιτα. (μονάδες 6) Μονάδες 14

#### 5. (2.2) Η φροντίδα του τριχωτού της κεφαλής είναι σημαντικό μέτρο υγιεινής.

####  α) Εξηγήστε που βασίζεται η διατήρηση της υγιεινής κατάστασης του τριχωτού της κεφαλής. (μονάδες 7)

#### β) Το κάθε άτομο πρέπει να χρησιμοποιεί πάντοτε ατομικά είδη υγιεινής (πετσέτα, κτένα, κ.α.). Εξηγήστε το λόγο. (μ 4

 **Ενδεικτική απάντηση**

#### 4 (2.1 α) Η ψείρα προκαλεί έντονο κνησμό ( φαγούρα ) ο οποίος είναι ισχυρός στην ινιακή και στις πλάγιες περιοχές του κρανίου. Από τον κνησμό δημιουργούνται δρυφάδες ( εκδορά , γρατζούνισμα), που μερικές φορές επιμολύνονται και προκαλούν διόγκωση των επιχώριων λεμφαδένων. Τα αυγά του παράσιτου είναι πάνω στις τρίχες και είναι ορατά με την βοήθεια ενός μεγεθυντικού φακού.

####  β) Οι ψείρες τρέφονται αποκλειστικά από το αίμα των θηλαστικών στα οποία παρασιτούν. Για το λόγο αυτόν αποτελούν παράσιτα.

#### 5 (2.2 α) Η διατήρηση της υγιεινής κατάστασης του τριχωτού της κεφαλής, βασίζεται: • Στην ατομική υγιεινή. • Στην υγιεινή διατροφή • Στην γενική κατάσταση του οργανισμού

####  β) Κάθε άτομο πρέπει να χρησιμοποιεί ατομικά είδη (πετσέτα, κτένα κ. α. ) για την πρόληψη των δερματικών νοσημάτων.

#### Θέμα #24925-Θέμα 2ο

#### 6. (2.1) Η υγιεινή είναι ένας κλάδος της Ιατρικής επιστήμης.

####  α) Να κατονομάσετε τι εξετάζει ο κλάδος αυτός. (μονάδες 3)

####  β) Να ορίσετε τους σκοπούς της τήρησης των κανόνων υγιεινής. (μονάδες 6)

####  γ) Αν ένας άνθρωπος είναι υγιής να εξηγήσετε αν τον αφορά ή όχι η επιστήμη της υγιεινής. (μονάδες 3) Μονάδες 12

#### 7. (2.2) Η φθειρίαση του τριχωτού της κεφαλής οφείλεται στην ψείρα του τριχωτού της κεφαλής.

####  α) Περιγράψτε το έντομο αυτό. (μονάδες 6)

####  β) Δώστε με περιγραφικό τρόπο τα στάδια εξέλιξης των εντόμων και την αναπαραγωγική τους διαδικασία. (μονάδες 7)

#### Ενδεικτική απάντηση

#### 6. (2.1 )α) Υγιεινή είναι ο κλάδος της Ιατρικής Επιστήμης ο οποίος εξετάζει τους διάφορους παράγοντες που επιδρούν στην υγεία του ανθρώπου.

####  β) Η τήρηση των κανόνων υγιεινής έχει σκοπό την πρόληψη, τη διατήρηση και την προαγωγή της υγείας του ανθρώπου.

#### γ) Τον αφορά γιατί η Υγιεινή είναι η Επιστήμη της Ιατρικής που εξετάζει τους διάφορους παράγοντες που επιδρούν στην υγεία του ανθρώπου και διαμορφώνει αρχές με σκοπό την πρόληψη, τη διατήρηση και την προαγωγή της.

#### 7. (2.2 )α) Η ψείρα του τριχωτού της κεφαλής είναι ένα επίμηκες γκριζόασπρο, άπτερο (χωρίς φτερά) έντομο, μήκους 3-4 χιλ. με πόδια κατάλληλα να προσκολλώνται στις τρίχες της κεφαλής και πολύ σπάνια στα γένεια.

####  β) Το θηλυκό έντομο ζει περίπου ένα μήνα και γεννά ημερησίως 7-10 αυγά τα οποία ονομάζονται κόνιδες και τα οποία προσκολλά στερεά πάνω στις τρίχες. Τα αυγά αυτά εξελίσσονται σε προνύμφες. Σε 8 περίπου μέρες εξελίσσονται σε νύμφες και χρειάζονται άλλες 8 μέρες για να γίνουν τέλεια έντομα.